《惜黄花慢 同彊村老人作》
清代·陈曾寿

托命孤芳，剩十年魂梦，长绕伊行。小廊回处，凤城西畔，几回烛行，仔细秋妆。

当时一笑天能妒，便拚断、故国遗香。枉断肠，寒畦生事，检点苔荒。

移根瘦损堪伤，更一枝轻折，长惹思量。旧尘在眼，只馀清泪，佳期注脚，偏是斜阳。

人间原有相逢事，漫羞晕、憔悴容光。正夜长，背灯添影凄凉。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。